舊時嘅茶樓樓底好高，天花吊住架大風扇，圓檯圓凳兼夾無挨凭。茶樓或有少量卡座，檯下低周不時擺住個痰罐，畀阿伯痰上頸不時之需。而茶盅水煲之類嘅物件家下唔多見。侍應九成係由長者出任，重好興將一塊白色毛巾搭落膊頭度走圍行。舊式茶樓做熟客仔生意，罕有女士前來幫襯，小童免茶芥響當其時已係成例。茶樓墻上高有勾畀人客掛雀籠，事關舊底好多阿伯歡喜撚雀當係世藝。